Ευδοξία (αυτοκράτειρα)

Η Αιλία Ευδοξία (απεβ. 6 Οκτωβρίου 404) ήταν Βυζαντινή αυτοκράτειρα, σύζυγος του Αρκάδιου και μητέρα του Θεοδόσιου Β΄. Ήταν κόρη Φράγκου αξιωματούχου, ωστόσο μεγάλωσε στην Κωνσταντινούποληhttp://www.mathimataistorias.gr/index.php/vyzantines-aftokrateires/100-evdoksia.

Έγινε αυτοκράτειρα χάρη στον έπαρχο Ευτρόπιο, που την παρουσίασε στον Αρκάδιο, ο οποίος την ερωτεύτηκε. Ήταν «ασεβής» γυναίκα, μάλιστα έκοβε τα μαλλιά της, όπως οι εταίρες.

Η Ευδοξία προκάλεσε την αυστηρή κριτική του Ιωάννη του Χρυσοστόμου Πατριάρχη Κωνσταντινουπόλεως, ο οποίος την αποκαλούσε Ιεζάβελ και Ηρωδιάδα. Ο Ιωάννης κατέκρινε αυστηρά εκείνους, που συμμετείχαν στις εορταστικές εκδηλώσεις προς τιμήν της Ευδοξίας. Ο ιστορικός Σωκράτης αναφέρει την αρχή μιας ομιλίας, που πιθανότατα εκφώνησε ο Χρυσόστομος: «πάλιν Ηρωδιάς μαίνεται, πάλιν ταράσσεται, πάλιν ορχείται, πάλιν την κεφαλήν Ιωάννου ζητεί λαβείν επί πίνακι». Η Ευδοξία ενοχλήθηκε και ζήτησε από τον τον Αρκάδιο να λάβει μέτρα εναντίον του, και εκείνος εξόρισε τον Ιωάννη.

Η Ευδοξία απεβίωσε πριν από τον Αρκάδιο, κατά τον τοκετό.https://chilonas.com/2013/10/02/httpwp-mep1op6y-16y/ Είχε πέντε παιδιά: τη Φλασίλλα, την Πουλχερία, τον Θεοδόσιο Β΄, την Αρκαδία και τη Μαρίνα.

μικρογραφία|αριστερά|Χάλκινο νόμισμα με την Αιλία Ευδοξία, που φέρει διάδημα, περιδέραιο και ενώτια· επιγρ.: AEL. EVDOXIA AVG. Στην άλλη όψη, Νίκη καθήμενη, κρατά ασπίδα με το ΧΡ επί κιονίσκου, επιγρ.: SALUS REPUBLICAE. 18 χλστ.
μικρογραφία|αριστερά|Χρυσός σήμισις με την Αιλία Ευδοξία, που φέρει διάδημα, περιδέραιο και ενώτια· επιγρ.: AEL. EVDOXIA AVG. Στην άλλη όψη, στεφάνι με το ΧΡ στο εσωτερικό του· CON OB. Κωνσταντινούπολη, π. 401, 2,22 γραμ.

Παραπομπές

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 5ου αιώνα